Κόκο Γκοφ

Η Κόρι «Κόκο» Γκοφ (αγγλικά:Cori «Coco» Gauff, 13 Μαρτίου 2004) είναι Αμερικανίδα αθλήτρια της αντισφαίρισης, που θεωρείται από τις καλύτερες τεννίστριες στον κόσμο.  

Το 2017, σε ηλικία 13 ετών, έγινε η νεότερη φιναλίστ στο μονό κορασίδων του Αμερικανικού Όπεν. Κέρδισε το Junior French Open το 2018, γίνοντας η δεύτερη νεότερη που το καταφέρνει. Είναι επίσης η νεότερη γυναίκα που προκρίθηκε στο κυρίως ταμπλό του τουρνουά Grand Slam και συνολικά η νεότερη τεννίστρια που προκρίθηκε στο κυρίως ταμπλό του τουρνουά Γουίμπλεντον. 

 Προσωπική ζωή 
Η Γκοφ άρχισε να παίζει αντισφαίριση το 2011, σε ηλικία 7 ετών. Μεγάλωσε στην Ατλάντα, αλλά μετακόμισε στο Ντέλρεϊ Μπιτς της Φλόριντα για να έχει καλύτερες ευκαιρίες να προπονηθεί στο άθλημα. Ο πατέρας της έπαιξε καλαθοσφαίριση στο Πολιτειακό Πανεπιστήμιο της Τζόρτζια και η μητέρα της ήταν αθλήτρια του στίβου στο Πολιτειακό Πανεπιστήμιο της Φλόριντα. Έχει δύο μικρότερους αδερφούς. Έχει διδαχθεί στο σπίτι από τη μητέρα της, η οποία είναι πρώην δασκάλα και ο πατέρας της είναι ο προπονητής της. Έχει το ψευδώνυμο «Κόκο». 

Η Γκοφ προπονήθηκε με τον Τζέραρντ Λόγκλο στην Ακαδημία Αντισφαίρισης New Generation στο Ντέλρεϊ Μπιτς. Το 2015, όταν ήταν 11 ετών, επιλέχθηκε από τον προπονητή της Σερένα Ουίλιμας, Πατρίκ Μουράτογλου, ως μέλος του ιδρύματος Champ'Seed και προπονήθηκε μαζί του στη Νίκαια της Γαλλίας. 

Τον Οκτώβριο του 2018, υπέγραψε το πρώτο πολυετές συμβόλαιο χορηγίας με τη New Balance. Το Μάρτιο του 2019, ανακοίνωσε μια πολυετή συμφωνία χορηγίας με την ιταλική εταιρεία τροφίμων Barilla, η οποία επίσης χορηγεί τον Ρότζερ Φέντερερ. 

 Επαγγελματική σταδιοδρομία 
Έκανε το ντεμπούτο της στο ITF το Μάιο του 2018, ως προκριθείσα στην εκδήλωση 25K στο Όσπρεϊ, όπου κέρδισε τον πρώτο επαγγελματικό της αγώνα. Στην ηλικία των 14 ετών, κέρδισε τον πρώτο junior Grand Slam τίτλο της, τον Ιούνιο του 2018 στο Γαλλικό Όπεν. Το Σεπτέμβριο του 2018, κέρδισε το διπλό κορασίδων του Αμερικανικού Όπεν, με συμπαίκτρια της την Κέιτι ΜακΝάλι. Ολοκλήρωσε το 2018, κερδίζοντας την κατηγορία Κορασίδων κάτω των 18 ετών του διεθνούς τουρνουά Orange Bowl. 

2019
Στο Μαϊάμι Όπεν του 2019, η Γκοφ κατέγραψε την πρώτη της νίκη σε αγώνα του WTA εναντίον της Κέϊτι ΜακΝάλι. Στο δεύτερο γύρο, έχασε από τη Ντάρια Κασάτκινα. 

Τον Ιούνιο, κέρδισε τον τρίτο προκριματικό γύρο στο Γουίμπλεντον, για να φτάσει στο κυρίως ταμπλό και έγινε η νεότερη παίκτρια που προκρίθηκε στο τουρνουά Γουίμπλεντον στην εποχή Open Era.  

Στο ντεμπούτο της τουρνουά Grand Slam την 1η Ιουλίου 2019, η Γκοφ νίκησε την πεντάκις πρωταθλήτρια Βίνους Ουίλιαμς. Ήταν μόλις η δεύτερη φορά από το ντεμπούτο της Ουίλιαμς στο Γουίμπλεντον το 1997, που έχασε στον πρώτο γύρο του τουρνουά.  Στη συνέχεια, η Γκοφ νίκησε τη Μάγδαλενα Ρίμπαρικοβα και την Πολόνα Χέρτσογκ, για να αντιμετωπίσει στον 4ο γύρο την πρώην νούμερο 1 της παγκόσμιας κατάταξης, Σιμόνα Χάλεπ. 

2025
Τον Ιούνιο του 2025 κατέκτησε το τρόπαιο στο τουρνουά Ρολάν Γκαρός.

 Εξοπλισμός 
Η Γκοφ χρησιμοποιεί μία ρακέτα Graphene 360 Speed MP της Head, που έχει 16 κύριες χορδές και 19 σταυρωτές χορδές αντισφαίρισης. Φοράει ρούχα και παπούτσια αντισφαίρισης της New Balance.

 Παραπομπές 

 Εξωτερικοί σύνδεσμοι 
 Προφίλ στην Ένωση Αντισφαίρισης Γυναικών  
 Προφίλ  στη Διεθνής Ομοσπονδία Αντισφαίρισης   
 Προφίλ ως κορασίδα  στη Διεθνής Ομοσπονδία Αντισφαίρισης 

Κατηγορία:Αμερικανίδες αθλήτριες της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024